open-index/open-wikipedia-markdown huggingface dataset:
Tour de France 1909

**Tour de France 1909** var den syvende utgaven av Tour de France og ble avholdt fra 5. juli til 1. august. 

Rittet ble vunnet av luxembourgeren François Faber, som var utnevnt til favoritt før rittet av fjorårsvinneren Lucien Petit-Breton. Han var den første ikke-franske som vant Tour de France. Han hadde ledelsen fra 2. etappe til finalen i Paris, og vant totalt 6 etappeseiere. Cyrille van Hauwaert (1), Ernest Paul (1), Jean Alavoine (2), Constant Ménager (1), Louis Trousselier (1), Gustave Garrigou (1) og Paul Duboc (1) vant de resterende etappene. 55 av 150 startende fullførte, noe som var rekord for rittet. 

## Endringer fra 1907
Ruten var tilnærmet lik de foregående årene (1907 og 1908). Poengsystemet ble nok en gang benyttet. Rytterne hadde, som i 1908, ikke lov til å bytte sykkel underveis. For første gang kunne rytterne sykle i lag, det ble teknisk sett på som at rytterne hadde felles sponsorer. 

## Deltagere
Fjorårsvinner Lucien Petit-Breton stilte ikke til start. Han forventet derimot at hans tidligere lagkamerat François Faber, som ble nr 2 i 1908 skulle vinne. Faber byttet lag fra Peugeot til Alcyon. Lagene dominerte touren i hver sine år.

En ny rekord ble satt i antall startende, 150, og fullførende, 55. De første tourene hadde vært suksesser så flere andre lignende ritt ble startet opp som f.eks. Belgia rundt (1908) og Giro d'Italia (1909). Tour de France var fremdeles det største rittet. Ryttere kom i fra Belgia, Italia, Sveits, Luxembourg, Tyskland og flest i fra Frankrike. 

## Etapperesultater

## Resultater sammenlagt

François Faber var den første utenlandske (ikke franske) rytteren som vant Tour de France. 

**Andre konkurranser**
Rytteren som ble nr 6 sammenlagt, Ernest Paul, vant «isolé»konkurransen. Den organiserende avisen og hovedsponsoren utdelte *meilleur grimpeur*, den uoffisielle Klatretrøya, til François Faber.

## Eksterne lenker
* Letour.fr Historie
* CyclingArchives resultater
Friidrett under Sommer-OL 1900 – Kulestøt menn

**Kulestøt** for menn var en av tre kastøvelsere i friidrett under Sommer-OL 1900 i Paris. Det var elleve deltakere fra fem nasjoner som deltok i kulestøtkonkurransen som ble avviklet 14. og 15. juli 1900.

## Rekorder
Gjeldende rekorder før lekene i 1900:

*(*)* uoffisielt

Richard Sheldon satte ny olympisk rekord i kvalifiseringsrunden med 13,80 meter, i finale forbedret han rekorden til 14,10.

## Resultater

### Kvalifisering
*14. juli 1900
De fem beste gikk videre til finalen og finalistene tok med seg resultatene til finaleomgangen.

### Finale
*15. juli 1896
McCracken og Garrett deltok ikke i finalen, men de beholdt plasseringene de hadde fra kvalifiseringen.

## Kilder
* International Olympic Committee.
* De Wael, Herman. *Herman's Full Olympians*: "Athletics 1900".  Accessed 18 March 2006. Available electronically at Athletics 1900 .
*
Syntetisk geometri

**Syntetisk geometri** er en form for geometri som bygger på rene geometriske utledninger, som aksiom, teorem og logiske argumenter. Den syntetiske geometrien står i motsetning til analytisk og algebraisk geometri, som i tillegg benytter aritmetikk og algebra.

Denne formen kalles også *aksiomatisk geometri*, og bygger i stor grad på idéer framlagt av Euklid.
1. divisjon volleyball for menn 2012/13

**[[1. divisjon volleyball for herrer]] 2012/13** var det nest øverste nivået i norsk herrevolleyball sesongen 2012-13.

## Lagene


●
NTNUI 2
●
BSI
●
Nyborg 2
●
Spirit Lørenskog
●
OSI
●
STIL UiS


## Seriespillet
Seriespillet spilles fra 29. september 2012 til 3. mars 2013.

### Avdeling A

### Avdeling B

## Rankingturneringene

## Rangeringstabell for 1. divisjon

## Eksterne lenker

* Resultater, avdeling A - profixio.com
* Resultater, avdeling B - profixio.com
* Rankingturnering 1 - profixio.com
* Rankingturnering 2 - profixio.com
* Rankingturnering 3 - profixio.com
* Fullstendig rangeringstabell for 1. divisjon - profixio.com
Unbroken

***Unbroken*** er Demi Lovatos tredje studioalbum, og det ble utgitt 20. september 2011. Demi Lovato begynte med låtskriving og innspilling av dette albumet så tidlig som i juli 2010. Sent i 2010 stoppet arbeidet med albumet opp på grunn av Demi Lovatos rehabilitering for spiseforstyrrelser og emosjonelle vansker. Produksjonen fortsatte i april 2011. Demi Lovato har beskrevet albumet som mer voksent, med inspirasjon fra både Rihanna og Keri Hilson.

## Sporliste
#  «All Night Long» - sammen Timbaland og Missy Elliot
#  «Who's That Boy» - sammen med Dev
#  «My Only Shorty» - sammen med Iyaz
#  «Together» - sammen med Jason Derülo
#  «Lightweight» 
#  «Unbroken»
#  «Fix A Heart»
#  «Hold Up»
#  «Mistake»
#  «Give Your Heart A Break»
#  «Skyscraper»
#  «In Real Life»
#  «My Love Is Like A Star»
#  «For The Love Of A Daughter»
#  «Skyscraper (Wizz Dumb Remix)»

## Eksterne lenker
*
Opel Adam

:*For personen, se [[Adam Opel]].*

**Opel Adam** er en «bybil» fra den tyske bilprodusenten Opel. Den er oppkalt etter Adam Opel. Den selges som **Vauxhall Adam** i Storbritannia. Den ble vist på Paris Motor Show i 2012, og er den minste bilen Opel tilbyr på det norske markedet.

## Referanser


 



## Eksterne lenker
* 
* Opel Adam Webspecial
* Image gallery at Opel Europe Media site
Lars-Gunnar Björklund

**Lars-Gunnar Björklund** (født 24. februar 1937 i Stockholm, død 30. november 2012 samme sted) var en svensk journalist i radio og TV. 

Björklund var særlig kjent som sportskommentator fra Vasaloppet og ishockey-VM. Björklund regnes som Tippekampens far. Han fikk formidlet den første nordiske Tippekampen noensinne, da svensk, norsk og dansk TV samtidig sendte kampen mellom Wolverhampton og Sunderland den 29. november 1969. Björklund fikk ideen til å sende engelske toppdivisjonkamper som «tippekamp» midt i 1960-årene, og fikk innstiftet *Tipextra* i svensk fjernsyn, mens NRK under ledelse av Jarle Høysæter også ble med på samsending fra første stund. 

Björklund arbeidet i Sveriges radio i 1950-årene, og bygde opp sportsredaksjonen i Sveriges Television i 1960-årene. Selv kommenterte Björklund engelske ligakamper fra 1973.

## Referanser


## Eksterne lenker
*
Rothschildia zacateca

***Rothschildia zacateca*** er en sommerfugl som hører til familien påfuglspinnere (Saturniidae).

## Utseende
En middelsstor (vingespenn 75-80 millimeter) påfuglspinner med store vinger sammenlignet med kroppen. Vingene er mørkbrune hos hannene, mørkt brunrøde hos hunnene. Midt i hver vinge er det en stor, kantete, sølvfarget flekk, som hos denne arten er særlig stor, på bakvingene opptar de hvite flekkene mesteparten av arealet hos hannene, noe mindre hos hunnene. Utenfor dette er det et svart, hvitt og rosa tverrbånd.

## Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

## Utbredelse
Arten er utbredt i Colombia og Peru.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Attacini – inneholder mange svært store arter
*************** Slekten *[[Rothschildia]]* Grote, 1896
**************** *Rothschildia zacateca* (Westwood, 1854)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Saturniidae Web - *Rothschildia zacateca*. Med bilder av arten http://www.saturniidae-web.de/Rothschildia%20zacateca.htm
* Bilder av arten
Theodor Kittelsen-museet

**Theodor Kittelsen-museet** er et museum som inneholder en omfattende og allsidig samling av Theodor Kittelsens verker. Museet ligger ved Koboltgruvene i Modum kommune, ca. 10&nbsp;km fra Åmot sentrum og 8&nbsp;km fra Blaafarveværket. Det har vært åpent hver sommersesong siden den offisielle åpningen i 1993.

## Historie
Naturen ved Blaafarveværket tiltrakk seg på 1800-tallet naturromantiske malere fra hele Europa. 
Haugfossen har blitt gjenstand for malerier av Christian August Lorentzen i 1792, Christian Morgenstern 1827, Thomas Fearnley 1841, Frits Thaulow 1883. 
Også Theodor Kittelsen kan knyttes til området. 
Han leide gården Sole i Eggedal fra 1896, og bygget i 1899 sitt eget hjem kalt Lauvlia i Sigdal. Dette ble en kunstnerisk rik periode for Th. Kittelsen. 
Denne tilhørigheten til området er bakgrunnen for at Theodor Kittelsens familie i 1987 spurte om Blaafarveværket kunne åpne et permanent museum for Kittelsen. 
  
## Utstillinger
Den permanente samlingen består av arbeider i olje og blandingsteknikker, tegninger, bøker, treskårne figurer og dekorasjoner, samt en rekke av kunstnerens personlige eiendeler.

I 2012 ble samlingen utvidet med «Fjelltramperne», treskjæringsarbeider opprinnelig tiltenkt Holmenkollen Turisthotel.

Hvert år vises egne temautstillinger.

## Eksterne lenker
* Kittelsenmuseets side hos Blaafarveværket
Resolusjon 67/19 i FNs generalforsamling

**Resolusjon 67/19 i FNs generalforsamling** er en FN-resolusjon som ble vedtatt under den 67. sesjon av FNs generalforsamling den 29. november 2012. Resolusjonen angikk anerkjennelsen av Staten Palestina som en observatørstat som ikke er medlem av FN. Den ble vedtatt på den internasjonale dag av solidaritet med det palestinske folk, samme dato som generalforsamlingen vedtok FNs delingsplan for Palestina i 1947. Resolusjonen oppgraderte Palestina fra å være en observatørenhet til å bli en observatørstat uten medlemskap. Palestina fikk dermed observatørstatus på lik linje med Den hellige stol. 

Resolusjonen ble foreslått av palestinernes representant i FN, og ble vedtatt med 138 av 193 stemmer. Ni land stemte mot, 41 stemte blankt, mens fem land var fraværende under avstemningen. Selv om Israel stemte mot, fikk resolusjonen støtte av tidligere statsminister Ehud Olmert. 

Resolusjonen innebar en endring i offisiell norsk navngivning, hvor navnet *Palestina* erstattet tidligere navneformer som «det palestinske området» og «det palestinske selvstyreområdet».

## Referanser
Cities for Life

**Cities for Life** er et globalt nettverk av rundt 2000 byer i 90 land, som på ulike måter markerer sin motstand mot dødsstraff.

30. november hvert år holdes en spesiell markering, ved at et monument eller en kjent bygning i hver av disse byene flombelyses som et symbol på motstanden mot dødsstraff.

Initiativet til «Cities for life» kom fra den katolske organisasjonen Comunità di Sant'Egidio.

## Eksterne lenker
* om 2016-markeringen
* Oversikt pr. 2016 over alle byer som er med i nettverket  Besøkt 30. november 2016
Friidrett under Sommer-OL 1904 – 60 meter menn

**60 meter** for menn var en av løpsøvelsene i friidrett under Sommer-OL 1904 i St. Louis. Tolv deltakere fra tre nasjoner deltok i konkurransen som ble avviklet 29. august 1904. Det var andre og siste gangen 60 meter var med på det olympiske programmet.

## Rekorder
Gjeldende rekorder før lekene i 1904:

Clyde Blair, William Hogenson og Archie Hahn tangerte den olympiske rekorden 7,0 sekunder.
## Resultater
### Innledende heat
Vinneren i hvert heat kvalifisert for finalen, toeren videre til oppsamlingheat,

**Heat 1**

**Heat 2**

**Heat 3**

**Heat 4**

### Oppsamlingsheat
De to beste videre til finalen

### Finale

## Kilder
*
Omar Sabri Kitmitto

**Omar Sabri Kitmitto** (født 1943) er en norsk-palestinsk diplomat og teaterregissør. Han ledet Palestinas frigjøringsorganisasjons (PLO) delegasjon til Norge fra oppstarten i 1985 til 2005/2006, da Yasser Najjar overtok.

## Liv og virke
### Karriere
Omar Kitmitto utmerket seg i poesi og som idrettsutøver. Han var på Syrias landslag i bordtennis og hans dikt ble publisert i bokform. Takket være dette mottok den palestinske flyktningen et utdannelsestipend som førte ham til Bulgaria. Ved universitet i Sofia utdannet han seg til regissør og manusforfatter. I 1972 møtte han sin norske kone som studerte arkeologi. Sammen fikk de to barn og bosatte seg i Bulgaria ut studiene. Etter avsluttede studier i 1979, vekslet han mellom å bo i Oslo og Beirut, der han arbeidet med palestinsk teater. Som kunstner var han alltid en forkjemper for menneskerettigheter og frihet. I motsetning til andre palestinske kunstnere var hans fokus menneskerettigheter, ytringsfrihet, demokrati, og rettsikkerhet i de arabiske landene. Under krigen i Beirut mistet alle medlemmene av hans teaterkompani livet i et bombeangrep.

### Diplomat
I februar 1985 ble Kitmitto representant for PLOs nystartede informasjonskontor i København. PLO hadde på 1970-tallet opprettet informasjonskontorer i en rekke land. En uformell forespørsel til Norge kom i 1979, men Utenriksdepartementet anbefalte da PLO å ikke opprette kontor i Norge. Da PLO i 1984 sendte en formell forespørsel, ble utsendingen Abdel Rahman Alawi nektet oppholdstillatelse. Omar Sabri Kitmitto var allerede norsk statsborger, og ble derfor satt til å lede kontoret i stedet. Kitmitto ble sett på som en hardere representant enn Alawi, siden han kom fra Den Demokratiske Front for Palestinas Frigjøring (DFLP), som representerte venstresiden i PLO. VG skrev at «Den norske regjeringen sa nei til en PLO-due — og får en hauk». Noe som trolig representerte forholdet mellom øst og vest under den kalde krigen.

Kontoret ble formelt åpnet høsten 1986, men hadde ikke noen spesiell status i forhold til norske myndigheter. Omar Kitmitto var blant de i PLO som advokerte for forhandlinger og en fredelig løsning. Han var aktiv i å påvirke Arafat til å la Norge megle frem den historiske Oslo-avtalen.

Kitmitto har tre barn fra to ekteskap, og er far til musikerne Solveig Kitmitto og Sabri Kitmitto, kjent fra henholdsvis gruppene Da Eastside Flow og Flava To Da Bone.

## Referanser
Gullmyrklegg

**Gullmyrklegg** (*Pedicularis oederi*) er en flerårig urt i snylterotfamilien.

Den er ganske lav med opprett vekst. Stilken er hårete øverst. Blomstene er gullgule, og overleppen har en purpurrød spiss. Den vokser på fuktige steder, gjerne i skrånende terreng og på kalkrik jord.

I De skandinaviske fjellene opptrer gullmyrklegg som en sørlig unisentrisk art. I Norge finnes den i fjellet fra Hardangervidda nord til Hårskallen i Levanger kommune. I Sverige forekommer den bare i Jämtland og Härjedalen.

Forøvrig er arten utbredt i Alpene og Karpatene, på Novaja Semlja, i Uralfjellene, i den arktiske delen av Sibir, i Sentral-Asias fjell sør til Himalaya, i Øst-Sibir sør til Kamtsjatka og Sakhalin, og i Alaska og vestre Canada. Den er også funnet på Hokkaido i Japan og et par steder i Rocky Mountains i USA.

Gullmyrklegg ble beskrevet av nordmannen Martin Vahl, og artsepitetet *oederi* hedrer den tysk-danske botanikeren Georg Christian Oeder.

## Kilder
* 
* 
* 
 
## Eksterne lenker

*
Maria-Eleni Kordali

**Maria-Eleni Kordali** (født 11. november 1989) er en gresk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne.. 

Kordali har cerebral parese, bruker rullestol, og begynte å konkurrere i 2005.

## Karriere
Hun kom på 31.-plass ved EM i boccia 2009, som ble arrangert i Póvoa de Varzim i Portugal. I parkonkurransen kom imidlertid Hellas på 3.-plass, slik at Kordali her fikk bronse sammen Grigorios Polychronidis og Nikolaos Pananos. Året etter kom hun på 62.-plass individuelt og 4.-plass i parkonkurransen ved VM i boccia 2010. Hun kom på 31.-plass ved World cup 2011 i Belfast, der Hellas vant parkonkurransen i klassen BC3, der hun igjen spilte sammen med Grigorios Polychronidis og Nikolaos Pananos. Ved utgangen av 2011 var hun rangert som nummer 62 i verden i klassen BC3.

Ved Paralympiske sommerleker 2012 i London var hun med på Hellas' lag som fikk gull i klassen BC3 for par, her spilte hun sammen Nikolaos Pananos og Grigorios Polychronidis. Hellas slo her Portugal 4-1 i finalen. 

## Referanser


## Eksterne lenker
* Profil hos IPC 
* London 2012 - Maria-Eleni Kordali
* London 2012 - Athletics - Boccia (resultater PL 2012)
Haugalandmuseet

**Haugalandmuseet**, også omtalt som **Haugalandmuseene**, er regionmuseum for Nord-Rogaland. Museet har ulike kunst- og kulturhistoriske samlinger fra Haugalandet og er bygd opp gjennom hundre års innsamling og dokumentasjon. Samlingene fordeler seg på flere museumsbygg.

## Enkeltmuseer og samlinger

***[[Karmsund folkemuseum]]** i Haugesund er byens og distriktets kulturhistoriske museum 
***[[Haugesund Billedgalleri]]** ved roseparken og Byparken nord i Haugesund sentrum er kunstmuseet for regionen og visningsarena for Haugesund Kunstforening 
***[[Nedstrand bygdemuseum]]** i Tysvær forteller om trelasthandelen i Ryfylkefjordene på 1500- og 1600-talet, om Nedstrand som administrasjonssenter for Ryfylke Fogderi og om hverdagslivet tidlig på 1900-tallet
***[[Arquebus krigshistorisk museum]]** i Tysvær viser gjenstander fra andre verdenskrig og er Norges største forsvarsmuseum utenfor Oslo
***[[Vindafjordmuseet]]** ved Vikedal er et bygdetun med røykstove, stabbur, kvernhus, steinhoggarbu og driftsbygning
***[[Hiltahuset]]** på Røvær er fra 1820-tallet og viser gammel bo- og byggeskikk 
***[[Dokken museum]]** på Hasseløy («Bakarøy») viser bymiljøet i Haugesund under sildetida 1850–1950
***[[Sjøhuset på Utsira|Sjøhuset]] på [[Utsira]]** ble brukt til 
***[[Bokn bygdemuseum]]** på Vestre Bokn viser over 4000 gjenstander fra perioden 1850–1950

## Referanser


## Eksterne lenker
*
Friidrett under Sommer-OL 1904 – 100 meter menn

**100 meter** for menn var en av løpsøvelsene i friidrett under Sommer-OL 1904 i St. Louis. Elleve deltakere fra tre nasjoner deltok i konkurransen som ble avviklet 3. september 1904.

## Rekorder
Gjeldende rekorder før lekene i 1904:

*(*)* uoffisielt

## Resultater
### Semifinaler
De to beste fra hvert heat til finalen

**Heat 1**

**Heat 2**

**Heat 3**

### Finale

## Kilder
*
Georg Wallace

**Georg Wallace** (født 6. juni 1804 i Bergen, død 20. februar 1890 samme sted) var en norsk bakermester og politiker.

Wallace ble valgt inn på Stortinget under Stortingsvalget 1850 som representant for Bergen. Han satt på Stortinget i kun en periode.

## Referanser


## Eksterne lenker
*
Jonas Greger Walnum

**Jonas Greger Walnum** (født 20. august 1771 i Steigen, død 10. mars 1838 i Alstahaug) var en norsk politiker og proprietær.

Walnum var sønn av Ole Walnum og Else Marie Greger. Han var gift med Else Maria Meier Hersleb, som han fikk ni barn med. Else Hersleb var datter av Jørgen Sverdrup Hersleb og Anne Borchmann, og den eldste søsteren til teologen Svend Borchmann Hersleb. Da hun giftet seg med Jonas Greger Walnum, var Else Hersleb enke etter Tøger Bech, som døde rundt 26&nbsp;år gammel. 

Walnum tilhørte en gammel nordnorsk handelsslekt. Fra rundt 1795 drev han gjestgiveri i Sandnessjøen, og noen år senere kjøpte han landeiendommene som ble kjent som *Walnumgodset* av sin svigerfar. Han var selveier og proprietær på Herøy i 1801.

Jonas Walnum ble valgt inn på Stortinget for perioden 1824-1826 som representant for Nordlands amt. Grunnet sykdom møtte han ikke. Han satt på Stortinget i kun én periode.

Walnum hadde to sønner som ble prester. Hans eldste sønn Jørgen Olaus Hersleb Walnum ble ordinert i Herøy kirke i 1828 av biskop Mathias Bonsak Krogh, en av biskopens siste embetshandlinger. Jørgen ble gift med Christiane Holst, datter av sorenskriver og godseier Alexander Holst på Offersøy. Datteren Anne Cathrine ble gift med Isak Coldevin fra Dønnesgodset og datteren Hanna med Alexander Holts eldste sønn Hans som senere ble fogd i Salten.

## Referanser




## Eksterne lenker
*
Norgesmesterskapet i volleyball for menn 2013

**[[Norgesmesterskapet i volleyball for menn]] 2013**

## Kvartfinaler

## Semifinaler

## Finale

## Eksterne lenker
* Resultater - cupassist.com
Zao Jun

**Zao-Jun** eller **Tsao Chun** (kinesisk: 灶君, pinyin: *Zào Jūn*, jyutping: *Joe3 Gwan4*, POJ: *Chàu-kun* eller *Chàu-kun-kong* 灶君公; eller **Zao Shen** (灶神, pinyin: *Zào Shén*, POJ: *Chàu-sîn*) er **kjøkkenguden** i kinesisk mytologi. Han er også kjent i vietnamesisk folketro (**Táo quân**).

Zao-Jun gis gjerne et lite alter ved kjøkkenovnen i kinesiske hjem. Det sies om ham at han kjenner til alt som skjer i hjemmet. På den 23. dag av den tolvte måne, rett før kinesisk nyttår, vender han tilbake til himmelen for å rapportere om hva han har observert i hjemmene i løpet av siste år til Jadekeiseren. Jadekeiseren, som er himmelens keiser, straffer eller belønner familiene alt ettersom.

I fortellingene om ham heter det at han opprinnelig var en murer som tok livet av seg da hans hustru spilte ham et puss men at han ble udødeliggjort på grunn av sin iboende godhet.

## Litteratur
*"Chinese festivals - Xiao Nian". 2007. Chinavoc. 19 October 2008 https://web.archive.org/web/20090129090319/http://chinavoc.com/festivals/KitchenGod.htm
*"Chinese Kitchen God". 2008. Qiqi.com: Chinese Cultures. November 14, 2008. http://qiqi.com/index.php?option=com_content&task=view&id=66&Itemid=27 
*Gong, Rosemary. "The Kitchen God". 2008. About.com: Chinese Culture. 19 October 2008 https://web.archive.org/web/20081207142824/http://chineseculture.about.com/od/chinesenewyea1/a/a001.htm
*"Kitchen God Day". 2008. Childbook.com: Chinese Festivals. October 24, 2008. https://web.archive.org/web/20080905142212/http://www.childbook.com/Kitchen-God-Day-s/216.htm
*"The Kitchen God and His Wife". 2007. Columbia University: Living in the Chinese Cosmos: Understanding Religion in Late Imperial China 1644-1911. November 15, 2008. http://www.columbia.edu/itc/eacp/japanworks/cosmos/prb/earthly.htm
*"Little New Year: Busy Preparations". Spring 2007. CHINA.ORG.CN. 25 October 2008. http://www.china.org.cn/english/features/SpringFestival/200017.htm
*Mikkolainen, Terhi. "Zao Jun: The Kitchen God". 2007. radio86: All About China. 19 October 2008 https://web.archive.org/web/20081201133953/http://www.radio86.co.uk/explore-learn/culture/2609/zao-jun-the-kitchen-god
*Tan, Amy. 1991. The Kitchen God's Wife. New York: G.P. Putnam's Sons, 53-56.
*Ting, Julia. 2002. World Religions: Eastern Traditions. "East Asian Religions". Edited by Willard G. Oxtoby. New York: Oxford University Press, 326.
*China's Living Houses: Folk beliefs, symbols and household Ornamentation Ronald G Knapp University of Hawii Press 1999
*Arthur P. Wolf; Emily M. Ahern; Emily Martin. 1978. Studies in Chinese Society. University Press.
*Precious Records: Women in China's Long Eighteenth Century.1997. Susan Mann. Stanford University Press.
*The Last Emperors: A Social History of Qing Imperial Institutions.2001. Evelyn S. Rawski. University of California Press.
*Tan, Chee Beng. 1983. Chinese Religion in Malaysia: A General View. Asian Folklore Studies, Vol.42 pg. 220-252. University of Malaysia.

## Eksterne lenker
* The Story of the Kitchen God
Citang

**Citang**, eller **forfedrehall** ( eller , jyutping: *Ci4 tong4*) eller **slektstempel** er en bygning viet til forfedredyrkelse i kinesisk kultur. Forfedrehaller er nært knyttet til konfuciansk kultur med dens vektlegging av barnlig pietet.

Et vanlig sentralt trekk ved forfedrehallene er forfedretavlene som i seg gjør forfedrenes ånder nærværende. Forfedretavlene er vanligvis arrangert etter etter forfedrenes ansiennitet. Altere og andre rituelle gjenstander som for eksempel røkelsesbrennere er også vanlige innslag.

Hallene benyttet for kollektive ritualer og festiviteter til forfedrenes ære, men også for andre familie- eller fellesskapsrelaterte riter som bryllup og begravelser. Men også lokalvalg og møter kan arrangeres der.

Under tradisjonelle bryllupsfester tjener forfedrehallen symbolsk ved at bruden overføres til mannens slekt. Under bryllupsritene i ektemannens forfedrehall bøyer brud og brudgom seg fire ganger:
# - himmel og jord
# - forfedre
# - foreldre
# - ektefelle

Tre måneder etter bryllupet skal bruden ære forfedrene i mannens forfedrehall med en rite som kalles *miaojian* (廟見).

Flere forfedrehaller ble sekularisert og tatt i bruk for eksempel som skolebygninger eller kornkamre under landreformen i 1950-årene og under kulturrevolusjonen. Under Kinas økonomiske liberalisering i 1980-årene og utover har de imidlertid fått en renessanse. 

## Referanser


## Eksterne lenker
*
Kjell Arne Røvik

**Kjell Arne Røvik** (født 1956) er en norsk organisasjonsforsker. Han er professor i statsvitenskap ved Universitetet i Tromsø og professor II ved Universitetet i Stavanger. Røvik er også honorary professor ved Institut for Statskundskab ved Universitetet i København. Han ble opptatt som medlem av Det Norske Videnskaps-Akademi i 2017. Røvik er fra 2020 medlem av Pressens Faglige Utvalg som representant for allmennheten. 

Røvik ble doctor philos. i 1988 og professor i 1993. Han har særlig forsket på hvordan modeller for organisering, ledelse og omstilling spres globalt og anvendes på offentlige organisasjoner. På slutten av 1900-tallet ble prinsipper for organisering spredt fra privat næringsliv til det offentlige, men fra 2000-tallet har offentlige og private organisasjoner ifølge Røvik tatt i bruk de samme modellene nærmest samtidig. Han har gjennom studier av styringsdokumenter undersøkt hvordan styringsideer spres, hvorfra de stammer og hva som kjennetegner ledelsesteorier som oppfattes som "moteriktige" til enhver tid. Han har også undersøkt hvordan omdømmebygging og kommunikasjonsansatte på kort tid har spredt seg til offentlig sektor..  I nyere arbeider har Røvik særlig vært opptatt av kunnskapsoverføring mellom organisasjoner, og utfordringer med å implementere endringsideer.

## Bibliografi
* K.A. Røvik (2023). A Translation Theory of Knowledge Transfer – Learning across organizational borders. Oxford: Oxford University Press.
* Christensen, T., Lægreid, P, and Røvik, K.A, (2020). Organization Theory and the Public Sector. Instrument, Myth, Culture, and Myth. London: Routledge.
*Røvik, K.A., Eilertsen, T.V., og Furu Moksnes, E. (2014). Reformideer i norsk skole: Spredning, oversettelse og implementering. Oslo: Cappelen Damm Akademisk.
*Tom Christensen, Per Lægreid, Paul G. Roness, Kjell Arne Røvik *Organisasjonsteori for offentlig sektor: instrument, kultur, myte* 2. utgave 2009, 1. utgave 2004 ISBN 978-82-15-01454-8
**Trender og translasjoner: ideer som former det 21. århundrets organisasjon* 2007 ISBN 978-82-15-01116-5
**Moderne organisasjoner: trender i organisasjonstenkningen ved tusenårsskiftet* (om bla Televerket og Postverket i perioden 1960-1995) 1998 ISBN 82-7674-315-3
**[http://urn.nb.no/URN:NBN:no-nb_digibok_2009041400088 Den "syke" stat: myter og moter i omstillingsarbeidet]* 1992 ISBN 82-00-21441-9
**[http://urn.nb.no/URN:NBN:no-nb_digibok_2007111900070 Fra teori til teknikk: private organisasjonsutviklingsfirmaer i offentlig sektor]* 1991 ISBN 82-518-2907-0

## Referanser


## Eksterne lenker
Ramberget

**Ramberget** kan vise til:

*Et fjell i Hisingen i Sverige, se Ramberget (Hisingen)

* Flere stedsnavn: Se pekersiden for Ramberg.
Osborne (datamaskin)

**Osborne** betegner flere datamaskiner fra Osborne Computer Corp. i 1980-årene. Førsteutgaven, *Osborne 1*, ble utviklet av forfatteren og forlagsmannen Adam Osborne (1939-2003) og Lee Felsenstein. Den ble lansert i september 1981 og hadde spesifikasjoner omtrent som den samtidige IBM PC, men var basert på en annen prosessor og var ikke IBM-kompatibel. Med en pris på 1795 dollar var den imidlertid langt billigere enn denne, desto mer fordi programvare som tekstbehandler og regneark var inkludert i prisen. Derfor solgte den svært bra, ikke minst i Norge. Flere nye modeller ble lansert utover i 1980-årene - deriblant den norskproduserte Osborne Junior.

Selskapet var for sent ute med å lage IBM-kompatible PC-er, som etter hvert fikk masseutbredelse pga. prisfall og stort utvalg av programvare og tilleggsutstyr. Dette førte til salgssvikt og konkurs. Senere er flere PC-er solgt under Osborne-navnet.
Carl Sigurd Winther

**Carl Sigurd Winther** (født 6. oktober 1887 i Fredrikshald, død 22. desember 1962) var en norsk forretningsmann og Høyre-politiker.

## Personlige liv og karriere
Winther ble født i Fredrikshald som sønn av forretningsmannen Christian Winther (1859–1939) og Anna Høstgaard (1859–1931). 
Han tok middelskoleeksamen i 1903, og hadde også underoffiserutdannelse ved 1. brigade som Kvartermester (1910). Han startet sin karriere i farens rammeverksted som han også tok over i 1918.

Carl Sigurd Winther døde i desember 1962 og er gravlagt i Sarpsborg.

## Politikeren
Carl Winther var medlem av byrådet i Sarpsborg fra 1922, og medlem av formannskapet fra 1925. Fra 1923 til 1931 ledet han Høyres lokallag. Han var vararepresentant til Stortinget for Halden, Sarpsborg, Fredrikstad, Moss, Drøbak i perioden 1937–1945, og møtte fast for Robert Rafn i 1938 og 1939.

## Organisasjonsmannen
Winther var styremedlem i Sarpsborg Haandverks- og Industriforening fra 1916 til 1928, Norges Gymnastikk- og Turnforbund fra 1922 til 1925 og Østfold Distriktslag for Idrett  fra 1923 til 1946 hvor han også var styrets formann i perioden 1928 til 1933. Han var også formann i Turn- og Idrettslaget National i Sarpsborg i 1946.

## Motstandsmannen
Winther meldte seg som frivillig sersjant den 10. april 1940. Han ble internert sammen med Infanteriregiment nr. 1 i Sverige frem til 22. juli samme år. Fra høsten 1940 var han gruppeleder i Hjemmefronten og virket i hjemmefronten nesten hele krigen. På grunn av opprullinger i distriktet mot slutten av krigen ble han beordret til Sverige den 29. januar 1945.

## Referanser


## Eksterne lenker
*
The Norwegian Society of Texas

**The Norwegian Society of Texas** (NST) er en interesseorganisasjon for norskamerikanere bosatt i delstaten Texas, grunnlagt 8. mars 1975. Det er etablert 8 losjer i delstaten.

NSTs motto er *Vi skal holde ved vaar norske arv*, notert på norsk med oversettelsen *We shall maintain our Norwegian heritage*.

## Historie
De første norske innvandrere kom til Texas allerede i 1830-årene. Gjennom årene ble det diskutert å danne offisielle fellesskap, men med en grunnleggende advers til formelle organisasjoner ble det ikke. I november 1974 samlet 17 norsk-amerikanere seg i en kirke i Dallas og besluttet å søke Sons of Norway om å opprette en losje i Texas. Det viste seg at Sønner av Norge manglet lisens til å operere i Texas, og en prosess på over to år måtte ligge til grunn.

I februar 1975 ble det igjen organisert et møte i Dallas, nå med 29 deltakere. Det ble bestemt at de ikke ville vente på Sønner av Norge, men etablere en egen organisasjon i Texas. En nonprofit organisasjon under navnet the Norwegian Society of Texas (NST) ble etablert 8. mars samme år.

NST ble forvaltet av en organisasjonsledelse kalt Alltinget (*Althing*) etter det islandske parlamentet, verdens eldste fungerende parlament. 104 medlemmer ble med fra starten og den 25. mars 1975, ble NST registrety som et nonprofit aksjeselskap hos fylkesrevisjonen. Carl Sorenson ble organisasjonens første president, Gunnar Engen, visepresident og Wayne Rhone ble juridisk rådgiver.

Det er siden blitt en statsomfattende organisasjon med losjer i 8 av de store byene i Texas. Fra 1976 ble NST tilknyttet Nordmanns-Forbundet. Årlig utgis medlemskapskatalogen og nyhetsbrev. Losjene utgir i tillegg egne nyhetsbrev.
 
Større norske helligdager markeres, som 17. mai, Sankthans og Leif Erikson Day. Folkedansgruppen «Leikarringen» turnerer og opptrer i Texas, også i Norge. I 1982 var kong Olav V gjest hos NST i flere dager i Texas.

Clifton (Norse) omtales gjerne som den norske hovedstaden i Texas på grunn av innsatsen fra NST. I dette området er fylkesveien, *Cleng Peerson Memorial Highway*, navngitt etter norskamerikaneren Cleng Peerson som en anerkjennelse av hans ettermæle som far til den norske innvandringen til Amerika.

### ''Texwegian''
*Texwegian* er et portmanteau av *texan* (texaner) og *norwegian* (norsk). Begrepet beskriver norskamerikanere i Texas.

## Losjer
NST har 8 losjer i Texas, disse er
* Bosque County Chapter, Bosque County 
* Hovedstad Chapter, Austin
* Midnattsolen Chapter, Arlington
* Vestlandet Chapter, Lubbock
* Viking Chapter, Dallas
* Snorre Chapter, Houston
* Sol Hjem Chapter, El Paso
* Troll Hjem Chapter, Fort Worth

## Referanser


## Eksterne lenker
* 
*
Stev Theloke

**Stev Theloke** (født 18. januar 1978 i Karl-Marx-Stadt) er en svømmer fra Tyskland, som tok to bronsemedaljer under Sommer-OL 2000 i øvelsene 4 × 100 meter medley stafett og på 100 meter ryggsvømming.

Theloke deltok ikke under Sommer-OL 2004 på grunn av skade, og han ble kastet ut av det tyske laget til VM i svømming 2005 etter å ha kritisert sitt eget svømmeforbund i et intervju.

## Eksterne lenker
*
Mevlüt Çavuşoğlu

**Mevlüt Çavuşoğlu** (født 5. februar 1968 i Alanya i Tyrkia) er en tyrkisk politiker og parlamentsmedlem for provinsen Antalya. Han ble først gang valgt inn ved valget i 2002 og var i denne perioden leder i Migrasjons, flyktning og befolkningskomiteen. Han var også med og stiftet Rettferdighets- og utviklingspartiet (AKP). Han var leder for Europarådets parlamentarikerforsamling fra 2010 til 2012.

## Referanser


## Eksterne lenker
* 
* 
*
Hans Wille

**Hans Wille** (født 1807, død 1877) var en norsk kapellan, sogneprest og politiker.

Hans Wille ble født i 1807 som eldste barn av sogneprest og politiker Jacob Andreas Wille og hans kone Marine Sofia Petrea Bloch. Han ble uteksaminert cand.theol., og arbeidet som lærer i Trondheim fra 1832. I 1837 ble han utnevnt til residerende kapellan på Voss. Deretter sogneprest i Flesberg fra 1844 og i Sandsvær fra 1851. Mens han var i Sandsvær ble han valgt inn på Stortinget under Stortingsvalget 1856. Han representerte Buskeruds Amt. Han satt kun en periode. I 1862 ble han utnevnt til sogneprest i Rygge, en post han hadde frem til sin død i 1877.

Hans Wille var gift med Bartolomine Wettergreen, datter av Fredrik Wettergreen i Eidsberg.

## Referanser


## Eksterne lenker
*
Hans Bergersen Wergeland

**Hans Bergersen Wergeland** (født 23. juli 1861 i Masfjorden, død 8. juli 1931) var en norsk gårdbruker og politiker.

Hans Bergersen Wergeland ble født på Løveide i Masfjorden og overtok farsgården i 1885. Han var medlem av Masfjorden herredstyre fra 1887 og ordfører fra 1901. Han var ordfører i Sparebankens forstanderskap i Masfjorden fra 1902 til 1907 og styreformann i Lindaas-Masfjorden dampskibsselskap fra 1902.

Hans Bergersen Wergeland ble valgt inn på Stortinget under stortingsvalget 1906 for Samlingspartiet og gjenvalgt i 1909 for Høyre. Han representerte Nordhordland.

## Referanser


## Eksterne lenker
*
Onat Kutlar

**Mehmet Arif Onat Kutlar** (født 25. januar 1936, død 11. januar 1995) var en tyrkisk forfatter og poet. Han var med å starte det tyrkiske sinematek og Istanbul International Film Festival.

Han døde 11. januar 1995 i Istanbul av skadene fra et bombeangrep (utført av terrororganisasjonen PKK) 30. desember 1994 på Marmara Hotels kafeteria på Taksim.

## Bibliografi
;Poesi:
* *[[Peralı Bir Aşk Için Divan]] (*Divan for a Pera Love*), 1981
* *Unutulmuş Kent (*Den glemte byen*), 1986

;Essay og noveller:
* *[[Yeter ki Kararmasin]]* (*Just Let It Not Get Dark*), 1984
* *[[Sinema Bir Senliktir]]* (*The Cinema Is a Feast*), 1985
* *[[Bahar Isyancidir]]* (*Spring is Rebellious*), 1986
* *[[Gundemdeki Sanatci]]*, 1995
* *[[Gundemdeki Konu]]*, 1995

;Novellesamlinger:
* *[[Ishak]]*, 1959, oversatt til persisk,  Transl.: Çuka Çekad. Kalagh-e Sefid, Iran 2008, ISBN 978-964-95360-9-3 

;Filmmanus:
* *[[Yer Çekimli Aşklar]]* (1995) 
* *[[Hakkari'de Bir Mevsim]]* (1983) basert på romanen 'O' av Ferit Edgu, regissert av Erden Kiral
* *[[Hazal]]* (1979) regissert av Ali Özgentürk
* *[[Yusuf ile Kenan]]* (1979) regissert av Ömer Kavur

## Filmografi
;Produsent:
* *[[Robert's Movie]]* (1992) 
* *[[Kuyucakli Yusuf]]*
* *[[Menekse Koyu]]* (1991) (executive producer), også kjent som *Violbukten*
* *[[Turkuaz]]* (Dokumentar)
* *[[Simurg]]* (Dokumentar)

;Skuespiller:
* *Yilmaz Güney: Adana-Paris* (1995)

## Ordner
#L'Ordre des Arts et des Lettres, (1994)
#Kulturordnen i Polen, (1975)

## Referanser


## Eksterne lenker
* Ykykultur.com.tr: «Biography of Onat Kutlar» (tyrkisk)
* Bilgicenneti.com: «Biography of Onat Kutlar» (tyrkisk)
* 
* ''New York Times''
* Ntvmsnbc
* Grand Street
Hans Biørn Wenneberg

**Hans Biørn Wenneberg** (født 17. september 1804 i Kragerø, død 28. mai 1878 samme sted) var en norsk kjøpmann, skipsreder og politiker.

Wenneberg ble valgt inn på Stortinget under stortingsvalgene i 1847, 1850 og 1853 som representant for Kragerø.

I 1855 og 1857 var han ordfører i Kragerø.

## Referanser


## Eksterne lenker
*
Harald Warholm

**Harald Warholm** (født 21. juli 1920 i Brønnøy, død 10. februar 1967) var en norsk fisker og politiker for Høyre.

Warholm ble valgt inn på Stortinget første gang under stortingsvalget 1957 og gjenvalgt i 1961 og 1965. Han døde i midten av sin 3. periode og ble erstattet av Bodil Aakre.

Harald Warholm var medlem av Brønnøysund kommunestyre i perioden 1959 til 1963 og deretter i etterfølgeren Brønnøy kommunestyre  fra 1963 til 1967. Han var også medlem av Nordland fylkesting i perioden 1963 til 1967.

## Referanser


## Eksterne lenker
*
Armlengdeprinsippet

**Armlengdeprinsippet** (engelsk *arm's length principle*, ALP) er et prinsipp om hvilken pris som skal settes på varer og tjenester som handles internt i et multinasjonalt selskap. Prisen skal settes lik det den ville vært om selskapet handlet varen utenfor selskapet, altså markedsprisen. Hensikten er å hindre at interne priser blir manipulert for å flytte overskudd og dermed unngå skatt. OECD benytter dette prinsippet, men det har fått kritikk for å være arbeidskrevende å dokumentere og for å ikke kunne anvendes for en rekke varer og tjenester.

## Referanser


## Litteratur
*
Georg Reinholdt Wankel

**Georg Reinholdt Wankel** (født 12. januar 1843 i Moss, død 1. februar 1907) var en norsk politiker for Høyre.

## Personlige liv
Wankel ble født i Moss som sønn av tyskfødte ingeniøren Ignatz Wankel (1806–1881) og hans kone Karen Bolette Sandberg (1815–1898). I juni 1869 giftet han seg med Charlotte Sophie Rosenkilde fra Stavanger. Hun døde allerede i mars 1870. I 1882 giftet hans seg med Sigrid Ring, datter av Jens Ring og barnebarn av Paul Winsnes. De hadde flere barn. Blant dem var den kjente malerinnen Charlotte Wankel.

## Politikeren
Georg Reinholdt Wankel ble valgt inn på Stortinget under Stortingsvalget 1888 som representant for Smaalenenes amt. Han satt kun en periode på tinget.

## Referanser


## Eksterne lenker
*
Automatisk informasjonsutveksling

**Automatisk informasjonsutveksling** (Automatic tax information exchange - AIE) er automatisk utveksling av skatterelatert informasjon mellom land. Når en person fra land A har inntektsbringende aktivitet i land B, vil land B utveksle data med land A som gjør at man kan automatisk registrere, fastsette og avstemme skattbar inntekt, skatteplikt og beregne skatt, samt innkreve og fordele denne mellom de to landene.

## Referanser


## Litteratur
*
Samuel Georg Simeon Wennberg

**Samuel Georg Simeon Wennberg** (født 3. oktober 1836 i Trondheim, død 19. oktober 1908 på Tennes i Balsfjord) var en norsk handelsmann, lensmann og politiker for Venstre.

Wennberg ble valgt inn på Stortinget under stortingsvalgene i 1876, 1879 og 1882 som representant for Tromsø Amt og i 1882 for Venstre.

## Referanser


## Eksterne lenker
*
Dodd–Frank Wall Street Reform and Consumer Protection Act

**Dodd–Frank Wall Street Reform and Consumer Protection Act** er en amerikansk lov vedtatt av Kongressen 15. juli 2010 og sanksjonert av USAs president 21. juli 2010. Den innebærer at selskaper i utvinningsindustrien som er registrert på New York-børsen årlig må oppgi betalinger de har gjort til myndigheter. Informasjonen skal inkludere betalinger fra selve selskapet, dets datterselskaper eller enheter kontrollert av selskapet i forbindelse med kommersiell utvinning av olje-, gass- og mineralressurser. Det skal også inkludere betalingsform og totalsum for hvert prosjekt. Loven blir av og til feilaktig betegnet som land-for-land-rapportering.

Loven har sitt navn etter kongressmedlemmene Chris Dodd og Barney Frank.

## Referanser


## Litteratur
*
Rockefabrikken

**Rockefabrikken i Tromsø** er et tilbud til ungdommer i Tromsø som har lyst å lære å spille et eller flere instrumenter. Rockefabrikken ble opprettet av Troms musikkråd (den gang Norsk musikkråd Troms) tidlig på 80-tallet i samarbeid med Tromsø kommune, avd. for helse og sosial og Utekontakten, og øvde også i Utekontaktens lokaler. Den gikk da under navnet Rockefabrikken Utekontakten. Senere ble Rockefabrikken i 1991 utvidet til Sommerlyst skole og Anikken Dulin fikk ansvar for koordinering av Sommerlyst-delen. I dag tilbys opplæringen også i disse bydelene i Tromsø;  Kroken, Hamna, Stakkevollan og Kvaløysletta.

Rockefabrikken drives ennå av Troms musikkråd i samarbeid med Tromsø kommune;  KOFOR (Kompetansesenter for rock i Nord-Norge), som er et kompetanseorgan for rytmisk musikk i Tromsø og Nord-Norge. De retter seg mot band, musikere, studiofolk, konsertarrangører og annen musikkbransje.

## Eksterne lenker
* – Kompetansesenter for Rock i Nord-Norge
Enhetlig skattelegging

**Enhetlig skattelegging** (Unitary taxation) innebærer å se på den totale inntekten i et multinasjonalt selskap, altså inntekten i alle land samlet. Deretter benytter man en formel (formulary apportionment) for å fordele den skatten som skal tilfalle hvert enkelt av landene. Formelen inneholder elementer som salg, kostnader knyttet til ansatte / arbeidskostnader og eiendeler. Hvert enkelt land kan selv bestemme hvilket skattenivå de ønsker. I EU benyttes begrepet Common Consolidated Company Tax Base (CCCTB) om denne metoden. Metoden anvendes i føderale stater, slik som USA..

## Referanser


## Litteratur
*
EUs sparedirektiv

**EUs sparedirektiv** (EU Savings Tax Directive) er et EU-direktiv som involverer automatisk informasjonsutveksling mellom stater av informasjon om renteinntekter og navn på kontoinnehaver. Hensikten er å hindre at personer gjemmer unna penger i et annet land enn der de bor for å unngå å betale skatt på renteinntektene..

## Referanser


## Litteratur
*
Export processing zone

**Export processing zone** (Free trade zone - EPZ/FTZ) er et avgrenset område i et land der landets gjeldende skatteregler og reguleringer er opphevet. Dette gjør at disse områdene i praksis er skatteparadis innad i landet. Gjøres for å tiltrekke seg utenlandske investeringer..

## Referanser


## Litteratur
*
Hans Gottfried Wang

**Hans Gottfried Wang** (født 12. mars 1796 i Kristiania, død 12. februar 1883 i Tønsberg) var underfogd i Tønsberg og politiker. Han utga avisen *[[Tønsbergs Tidende]]* og tok i 1849 initiativet til stiftelsen av Tønsberg Håndverks- og Industriforening.

Wang ble vangt inn på Stortinget ved Stortingsvalget i 1850 som representant for Tønsberg. Han satt kun én periode på tinget.

## Referanser


## Eksterne lenker
*
Financial Action Task Force

**Financial Action Task Force** (FATF) (fransk: **GAFI**, *Groupe d'action financière sur le blanchiment de capitaux*, engelsk: **FATF**, *Financial Action Task Force on Money Laundering*, tysk: *Arbeitskreis Maßnahmen zur Geldwäschebekämpfung*) også kjent som **OECDs gruppe mot hvitvasking av penger,** er en mellomstatlig organisasjon stiftet i 1989 etter initiativ fra G7 og hadde opprinnelig sitt mandat fram til 2012.. Hensikten er å bekjempe hvitvasking og terrorfinansiering. Sekretariatet er ved OECDs hovedkontor i Paris. OECD og FATF er to separate organisasjoner selv om det er stort overlapp mellom medlemslandene i begge organisasjonene.

Gruppens arbeid innebærer utformingen av retningslinjer mot hvitvasking av penger, mot finansiering av terrorisme, og mot skatteunndragelse.

## Referanser


## Litteratur
*
Hemmeligholdsindeksen

**Hemmeligholdsindeksen** (Financial Secrecy Index - FSI) er en indeks som identifiserer og rangerer skatteparadiser. Indeksen rangerer landene på grunnlag av størrelsen på finansindustrien i landet og graden av hemmelighold. Indeksen synliggjør grad av hemmelighold i hvert land i en egen «*opacity score*». Hvert land har egne «*jurisdiction reports*» som inkluderer anbefalinger om hvordan landene kan forbedre hemmeligholdet. Indeksen er utviklet av Tax Justice Network..

## Referanser


## Litteratur
*
Spirit Lørenskog Volleyballklubb

**Spirit Lørenskog Volleyballklubb** (stiftet 15. september 1972) er en norsk volleyballklubb fra Lørenskog.

Klubben har herrelag i 1. divisjon og 2. divisjon.

## Eksterne lenker
*
International Accounting Standard Board

**International Accounting Standard Board** (IASB) er utviklingsorganet i IFRS som utvikler standarder innenfor finansiell rapportering.

## Referanser


## Litteratur
*
Kapitalflukt

**Kapitalflukt** eller **ulovlig kapitalflukt** (capital outflow) er penger fra korrupsjon og kriminalitet, samt utbytte av lovlig virksomhet som ikke oppgis til beskatning. Ulovlig kapitalflukt og skatteunndragelse utgjør en stor trussel for innteksgrunnlaget i alle land, men er spesielt et stort problem for utviklingsland.

## Konsekvenser
Kapitalflukt bidrar til å hindre beskatning, og fører dermed til at stater får inn mindre penger i skatteinntekter. Dette vil i sin tur påvirke alt staten finansierer, som for eksempel sykehus, skoler og lignende. Disse konsekvensene er spesielt tydelige i utviklingsland, hvor det anslås at minst 1260 milliarder dollar forsvinner hvert år i kapitalflukt. Til sammenligning er den årlige bistanden på ca 120 milliarder dollar.

## Se også
* Skatteparadis

## Referanser


## Litteratur
*
Kildeskatt

**Kildeskatt** (Withholding tax) er å holde tilbake skatt. Uttrykket brukes når myndighetene krever at skatt blir betalt av et beløp før det blir utbetalt eller brukt. I Norge gjøres dette for eksempel ofte i forbindelse med lønnsutbetalinger. 

I internasjonal sammenheng betyr det at myndighetene i en stat holder tilbake skatt som er opptjent av personer som ikke bor i denne staten. Skatten betales så videre til den staten der personen har bosted, eller den fordeles mellom begge statene. Vil typisk kunne omfatte renteinntekter, utbytte, lisensinntekter og royalties..

## Referanser


## Litteratur
*
Over-the-counter

**Over-the-counter** (OTC) er handel med aksjer og andre finansinstrumenter som derivater gjennom et nettverk av forhandlere og ikke gjennom en av de offisielle børsene. Dette gjør at denne typen handel er vanskelig å regulere samt å vite hvem som står bak handelen..

## Referanser


## Litteratur
*
Inngjerding

**Inngjering** eller **ringfencing** er når et land har favoriserende skatteregler og reguleringer ovenfor selskaper som er eid av utlendinger, i motsetning til selskaper som er eid av landets egne innbyggere, med mål om å tiltrekke seg utenlandsk investering. Dette gjøres typisk av skatteparadis i form av raske, enkle og fleksible regler, med lite byråkrati, tilsyn og kontroll, i tillegg til en lavere skattesats.

## Referanser
My babysitter’s a vampire (TV-serie)

***My Babysitter's a Vampire*** (fransk: *Ma gardienne est un vampire*; norsk: *Min barnevakt er vampyr*) er en kanadisk skrekk- og komiserie for barn og tenåringer som gikk på Télétoon fra 2011 til 2012. Serien var basert på fjernsynsfilmen av samme navn. I Canada hadde serien premiere på fransk på fjernsynskanalen Télétoon den 28. februar 2011, på engelsk på Teletoon den 14. mars 2011, og på Disney Channel i USA den 27. juni 2011.

TV-serien følger Ethan Morgan (spilt av Matthew Knight), som oppdager, akkurat som i fjernsynsfilmen, at barnevakten Sarah (Vanessa Morgan) er en vampyr. I filmen lærer han å ha visjoner og hans beste venn Benny Weir (Atticus Mitchell) er en trollmann. Serien følger de tre mens de får overnaturlige evner og deres eventyr, og tidvis får hjelp fra andre vampyrer, Rory (Cameron Kennedy) og Erica (Kate Todd), samtidig som de må forholde seg til dagliglivets problemer på skolen.

## Referanser


## Eksterne lenker
*